**Chhatrapati Shivaji Terminus** (marathi: छत्रपती शिवाजी टर्मिनस), skraćeno **CST Mumbai** ili **Bombajska VT**, ranije poznat kao **Victoria Terminus**, a prije toga i **Kolodvor Bori Bunder**, je povijesni željeznički kolodvor u Mumbaiju koja služi kao stože Indijske središnje željeznice, ali i Podzemne željeznice Mumbaija. Ona je jedna od najzaposlenijih u Indiji, a zbog originalne neogotičke arhitekture s indijskim tradicionalnim ukrasima koji nisu narušili njezinu funkcionalnost, upisana je na UNESCO-v popis mjesta svjetske baštine u Aziji i Oceaniji 2004. godine.

Chhatrapati Shivaji Terminus
Chhatrapati Shivaji Terminus danju
Chhatrapati Shivaji Terminus noću

Povijest
--------

Natječaj za izgradnju kolodvora je 1878. godine osvojio arhitekt Frederick William Stevens zbog akvarela primijenjenog umjetnika Axela Haiga, koji se inspirirao željezničkom postajom St Pancras u Londonu, ali i planovima G.G. Scotta za Bundestag u Berlinu

Kolodvor **Victoria Termius**, nazvan tako po britanskoj kraljici Viktoriji, otvoren je na njenu zlatnu godišnjicu 1887. godine i koštao je 260,000 £, više nego ijedna građevina u Bombaju do tada. Od tada je ovaj kolodvor postao središtem "Velike indijske poluotočke željeznice", poznat kao **Bombajska VT**.

God. 1996. indijski ministar željezničkog prometa, Suresh Kalmadi, je promijenio ime kolodvora u **Chhatrapati Shivaji Terminus**, po jednom od najvažnijih upravitelja Indije i osnivača Maratha Carstva iz 17. stoljeća.

Dana 26. kolovoza 2008. godine dvojica terorista su ušla u putničku dvoranu CST-a i otvorila vatru iz kalašnjikova i bacili ručne bombe na nenaoružane civile ubivši više od 50 ljudi.

Odlike
------

Zgrada CST-a je primjer moderne arhitekture 19. stoljeća željeznih konstrukcija s inovativnim načinom gradnje i tehnološkim rješenjima, dok je izvana oblikovana i ukrašena u tradicionalnim stilovima. Iako je izvana oblikovana u europskom neogotičkom stilu, njezini ukrasi, poput rezbarija u drvetu, pločica, ukrasa od kovanog željeza i mjedi, te pregrada od kioska za karte i balustrade stubišta, su inspirirani tradicionalnim indijskim motivima i djelo su studenata lokalne umjetničke škole "Sir Jamsetjee Jeejebhoy". Građevina je izvanredan primjer miješanja dviju kultura, pri čemu je nastao tzv. "bombajski stil" koji je značajno utjecao na arhitekturu grada i šire.

Izvorno je glavna dvorana kolodvora bila oslikana zlatnim i crvenim bojama na plavoj pozadini sa zlatnim zvijezdama, a zidovi su bili obloženi keramičkim pločicama iz britanske tvornice Maw & Co. Izvana su postavljene skulpture simbolizirale trgovinu, poljoprivredu, inženjerstvo i znanost, dok figura na središnjoj kupoli simbolizira Napredak. Nakon osamostaljenja Indije s manje kupole uklonjena je skulptura kraljice Viktorije.

* CST 1898. godineCST 1898. godine
* CST 1907. godineCST 1907. godine
* Pročelje CST-aPročelje CST-a
* Vitraji na lučnim prozorima CST-aVitraji na lučnim prozorima CST-a
* Platforma u podzemnoj postaji CST-aPlatforma u podzemnoj postaji CST-a

Povezano
--------

* Indijske planinske pruge
* Westminsterska palača

Izvori
------

1. ↑  Chhatrapati Shivaji Terminus Arhivirano 2016-03-13 na Wayback Machine-u na worldheritagesite.org () Preuzeto 20. lipnja 2011.
2. ↑  Christopher W. *Bombay Gothic*, London, India Book House PVT Ltd. 2002. ISBN 81-7508-329-8.
3. ↑  The Associated Press: "At Least 40 Dead in India in Coordinated Attacks - NYTimes.com" () Preuzeto 20. lipnja 2011.

Vanjske veze
------------

***Chhatrapati Shivaji Terminus*** na Wikimedijinoj ostavi

* Chhatrapati Shivaji Terminus Mumbai
* Google Satellite Map of Mumbai CST ()

| * p
* r
* u
Svjetska baština u Indiji |
| --- |
|  | 
Tvrđava Agra • Špiljski hramovi u Ajanti • Skloništa u stijenama Bhimbetke • Crvena utvrda u Delhiju • Arheološki park Champaner-Pavagadh • Chhatrapati Shivaji Terminus, Historijski željeznički kolodvor u Mumbaiju • Veliki hramovi dinastije Chola (Brihadeeswarar, Gangaikondacholisvaram i Airavatesvara) • Špilje Elephante • Špiljski hramovi Ellore • Mogulski grad Fatehpur Sikri • Crkve i konvikti starog grada Goa • Spomenici Hampija • Humajunova grobnica u Delhiju • Jantar Mantar u Jaipuru • Nacionalni park Kaziranga • Nacionalni park Keoladeo • Skupina spomenika grada Khajurahoa • Hram sunca u Konarku • Kutab minaret s pripadajućim spomenicima u Delhiju • Spomenici Mahabalipurama • Mahabodhi • Nacionalni park Manas • Nacionalni parkovi Nanda Devi i Dolina cvijeća • Spomenici Pattadakala • Indijske planinske pruge • Rajasthanske brdske utvrde • Budistički spomenici Sanchija • Nacionalni park Sundarbans1) • Zapadni Gati
 | Indijska zastava |
| **Indijska nematerijalna svjetska baština**

Novruz, proslava iranske Nove godine2) • Kutiyattam, sanskritsko kazalište • Ramlila, tradicionalna izvedba Ramajane • Ramman, vjerski festival i kazalište u Garhwal Himalajama |
| 
1) Zajednička svjetska baština Indije i Bangladeša.  
2) Slavi se u još desetak država sa značajnim udjelom iranskog stanovništva. 
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 244798275
* GND: 7696871-6

 |